RESOLUCIÓN do 24 de novembro de 2010 pola que se convoca un curso de iniciación ao bastón extensible.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 30/11/2010

Dentro das actividades programadas para o ano 2010, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a convocatoria dun curso de iniciación ao bastón extensible, conforme as seguintes bases:
1. Datos da actividade.
Denominación: iniciación ao bastón extensible.
Tipo: curso.
Horas lectivas: 10.
Modalidade: presencial.
Obxectivos: a seguridade no uso e manexo do bastón extensible policial, así como na súa lexítima utilización.
Contido:
-Lexislación sobre a materia.
-Inicio no manexo e responsabilidades que se adquiren.
-Habilidades básicas.
-Controis para desenvolver sobre membros inferiores e superiores do corpo humano (presións, luxacións, etc.).
-Controis especiais.
2. Desenvolvemento da convocatoria.
Destinatarios/as: persoal dos corpos das policías locais de Galicia e da unidade do CNP adscrita á Comunidade Autónoma de Galicia e no caso de quedaren prazas vacantes cubriríanse con persoal dos restantes corpos de seguridade que teñan destino na Comunidade Autónoma de Galicia; neste caso por rigorosa orde de entrada de solicitudes.
Prazas ofertadas: 80 prazas.
3. Solicitudes de participación.
Prazo de inscrición e presentación: o prazo de inscrición e presentación de solicitudes de participación rematará o día 15 de decembro de 2010.
Para inscribirse os solicitantes cubrirán a solicitude de participación que se encontra na páxina web da Agasp
http://agasp.xunta.es
, na epígrafe Actividades formativas, cursos con inscrición aberta, non sendo admisibles outros modelos de solicitude, e remitirana telematicamente.
Esta mesma solicitude, unha vez remitida a través da web, deberán imprimila, asinala o/a solicitante e obter tamén a sinatura da autoridade do concello de que dependa, e enviala á Academia Galega de Seguridade Pública, avenida da Cultura, s/n, 36680 A Estrada, a través do fax 886 20 61 22, por correo postal ou segundo o previsto no artigo 38º.4 da Lei 30/1992, do 26 de novembro, de réxime xurídico das administracións públicas e procedemento administrativo común.
Listaxe de solicitudes seleccionadas: o día 16 de decembro de 2010 a Academia Galega de Seguridade publicará no taboleiro de anuncios e no sitio web
http://agasp.xunta.es, as solicitudes de participación que resultaren seleccionadas segundo os criterios previstos no artigo 20º do Regulamento de réxime interior da Agasp (Orde do 4 de febreiro de 2009, DOG nº 30, do 12 de febreiro
), en relación co artigo 45º do Decreto 243/2008, do 16 de outubro, polo que se desenvolve a Lei 4/2007, de coordinación de policías locais.
Obrigas das persoas seleccionadas: as persoas que resulten seleccionadas teñen a obriga de participar no desenvolvemento da actividade, agás que comunicasen a súa imposibilidade de asistencia con, cando menos, 48 horas de antelación ao comezo desta. A dita renuncia deberase comunicar por escrito á Agasp, por correo electrónico ao enderezo formación.agasp@xunta.es ou por fax ao número 886 20 61 22.
Noutro caso serán excluídas automaticamente da selección para as dez seguintes actividades que se convoquen, para as que reúna os requisitos exixidos de participación (artigos 18º e 21º do Regulamento de réxime interior da Agasp, en relación co artigo 46º do Decreto 243/2008, do 16 de outubro).
4. Desenvolvemento da actividade.
Lugar: sede da Academia Galega de Seguridade Pública.
Horario: das 9.00 ás 14.00 e das 16.00 ás 21.00 horas.
Datas: 17 de decembro de 2010.
Certificado de asistencia: ao remate da actividade entregaráselle un certificado de asistencia a aquelas persoas que acrediten a súa participación continuada nel.
Materiais: o persoal admitido deberá presentarse a este curso provisto de vestimenta deportiva.
5. Baremación da actividade.
Para os efectos do previsto nos anexos II e III da Orde do 28 de xaneiro de 2009 da Consellería de Presidencia, Administracións Públicas e Xustiza, publicada no DOG do 2 de febreiro, esta actividade terá unha baremación de 0,150 puntos.
6. Dereitos e deberes do alumnado participante.
Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado por orde da Consellería de Presidencia, Administracións Públicas e Xustiza, do 4 de febreiro de 2009 (DOG nº 30, do 12 de febreiro).
7. Modificacións e incidencias.
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 24 de novembro de 2010.
José Carlos García Bouzas
Director xeral da Academia Galega
de Seguridade Pública